Suðvestan 13 - 23 m / s í dag , hvassast um landið norðvestanvert . Víða él , en yfirleitt skýjað með köflum austanlands . Hiti kringum frostmark . Suðvestan 8 - 13 á morgun og dálítil él , en áfram bjart austantil á landinu . Vaxandi sunnanátt annað kvöld með rigningu eða slyddu sunnan - og vestanlands og hlýnar . Spá gerð : 20.01.2020 09:13 . Gildir til : 22.01.2020 00:00 . Veðurhorfur á landinu næstu daga Á miðvikudag : Suðlæg átt 13 - 20 m / s og talsverð rigning , en úrkomuminna norðaustanlands . Hiti 6 til 13 stig , hlýjast á Austurlandi . Vestlægari seinnipartinn með éljum og kólnar , en rofar til um landið austanvert . Á fimmtudag : Suðvestan og vestan 13 - 20 m / s og éljagangur , en léttskýjað austantil á landinu . Frost 0 til 4 stig . Á föstudag : Suðvestlæg eða breytileg átt og snjókoma eða él , en þurrt austanlands . Hiti breytist lítið . Á laugardag : Austlæg eða breytileg átt og líkur á snjókomu í flestum landshlutum . Frost 0 til 5 stig . Á sunnudag : Líkur á norðan stormi með snjókomu , en úrkomulaust sunnanlands . Vægt frost víðast hvar . Spá gerð : 20.01.2020 08:25 . Gildir til : 27.01.2020 12:00 . Hugleiðingar veðurfræðings Í dag er útlit fyrir hvassa suðvestanátt á landinu , jafnvel stormur á stöku stað . Það gengur víða á með éljum , en hins vegar léttir til austanlands . Veður er að kólna hjá okkur og síðdegis verður hiti yfirleitt kringum frostmark . Hvass vindur og snjóél geta valdið erfiðum akstursskilyrðum eða jafnvel ófærð og eru gular viðvaranir í gildi í dag á nokkrum landsvæðum . Á morgun lægir vindinn og það dregur úr éljunum , eitthvað af þeim verður þó áfram á sveimi . Annað kvöld má síðan búast við vaxandi sunnanátt með slyddu eða rigningu sunnan - og vestanlands og fer að hlýna . Á miðvikudag er stíf sunnanátt í kortunum með rigningu og hlýindum , en snýst síðan til vestanáttar og kólnar og um kvöldið verða komin snjóél aftur á vesturhelmingi landsins . Það hefur verið órólegt veður á landinu undanfarið og það eru ekki horfur á að það breytist á næstunni . Spá gerð : 20.01.2020 06:43 . Gildir til : 21.01.2020 00:00 .